Imtella' Marzu 11, 2021 - Aġġornata 11 Ta' Marzu, 2021 6:07pm L-ex deputat Kummissarju tal-Pulizija Silvio Valletta ċaħad li għadda xi informazzjoni lil xi ħadd dwar l-investigazzjoni fil-qtil ta' Daphne Caruana Galizia. Fix-xhieda tiegħu, quddiem il-Maġistrat Claire Stafrace Zammit, Vince Muscat, magħruf bħala "il-Koħħu" semma iżjed minn darba li Alfred Degiorgio kien jgħidlu li ltaqa' mal-ex Ministru Chris Cardona u allegatament kien iġib tagħrif dwar ir-raids li kienu jwettqu l-Pulizija. Allegatament Cardona kien jaf bil-pjan tal-qtil u li l-irġiel tħallsu €150,000 biex joqtlu lil Caruana Galizia. Muscat qal li allegatament l-informazzjoni li kellu Cardona kienet tingħata bl-għajnuna tal-eks Deputat Kummissarju tal-Pulizija Silvio Valletta. Fi stqarrija, huwa għamel referenza għax-xhieda ta' Muscat u qal li hu bħala għamel dejjem ċaħad kategorikament li qatt għadda informazzjoni lil xi ħadd jekk ma kienx mitlub minnu skont il liġi. AĠĠORNAT: Jgħid li kienu lesti jisplodu l-bomba ta' Caruana Galizia anki b'uliedha magħha